|  |  |  |
| --- | --- | --- |
| **2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS PRIEMONĖS NR. 04.1.1-LVPA-K-109 „BIOKURO PANAUDOJIMO SKATINIMAS ŠILUMOS ENERGIJAI GAMINTI“ PROJEKTŲ FINANSAVIMO SĄLYGŲ APRAŠO NR. 1 PAKEITIMO DERINIMO PAŽYMA**  **2017-07-27** | | |
| Eil. Nr. | Pastabos, pasiūlymai | Pastabų ir pasiūlymų vertinimas ir komentarai |
| **Viešosios įstaigos Lietuvos verslo paramos agentūra 2017 m. liepos 18 d. raštas Nr. R4-3705(15.1.6)** | | |
| 1. | Ar 2014–2020 metų Europos Sąjungos fondų investicijų veiksmų programos 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ 04.1.1-LVPA-K-109 priemonės „Biokuro panaudojimo skatinimas šilumos energijai gaminti“ projektų finansavimo sąlygų aprašo Nr. 1 pakeitime (toliau – Projektas) 19 punkto nuostata „Projektas negali būti įgyvendinamas centralizuoto šilumos tiekimo sistemose, kuriose biokuro dalis šilumos gamybos kuro balanse sudaro daugiau kaip 70 procentų“ apima kvietimui pateiktose paraiškose prašomus finansuoti įrenginius? Jei apima, neaišku, kaip konkretus pareiškėjas gali žinoti apie kitų pareiškėjų kvietimo lėšomis planuojamus finansuoti įrenginių pajėgumus. | **Paaiškinimas.**  19 punkto nuostata: „Projektas negali būti įgyvendinamas centralizuoto šilumos tiekimo sistemose, kuriose biokuro dalis šilumos gamybos kuro balanse sudaro daugiau kaip 70 procentų“, neapima pagal kvietimą pateiktose paraiškose prašomų finansuoti įrenginių, išskyrus atvejus, kai tokiems įrenginiams Energetikos ministerija iki prašymo išduoti statybą leidžiantį dokumentą pateikimo yra išdavusi rašytinius pritarimus. Projekte 19.1 ir 19.2 yra detalizuota, kaip bus apskaičiuojama biokuro dalis šilumos gamybos kuro balanse – skaičiuojant vertinama faktiškai prijungti pajėgumai ir (arba) Energetikos ministerijos išduoti rašytiniai pritarimai, o ne planuojami pajėgumai pagal pateiktas paraiškas. |
| 2. | Nėra aišku kaip skaičiuojamas Projekto 19.1 ir 19.2 punktuose numatytas 3 metų iki paraiškos pateikimo laikotarpis – ar tai kalendoriniai metai iki paraiškos pateikimo ar metai iki paraiškos pateikimo. | **Atsižvelgta.**  Kadangi 19.1 ir 19.2 punktuose nėra pažymėta, kad tai kalendoriniai metai, suprantama, kad tai 3 metai iki paraiškos pateikimo.  Pavyzdžiui: jei paraiška pateikiama 2017 m. rugsėjo 1 d., turi būti skaičiuojamas laikotarpis nuo 2014 m. rugpjūčio 31 d. iki 2017 m. rugsėjo 1 d.  Siekiant aiškumo, Projekto 19.1 ir 19.2 punktai papildyti ir išdėstyti taip:  „19.1. kai per pastaruosius trejus metus iki paraiškos pateikimo **dienos**, prie centralizuoto šilumos tiekimo sistemos, kurioje planuojama įgyvendinti projektą, nebuvo prijungtas naujas biokurą naudojantis šilumos gamybos įrenginys ir Ministerija neišdavė biokurą naudojančio šilumos gamybos įrenginio įrengimui būtino rašytinio pritarimo statinio projektui iki prašymo išduoti statybą leidžiantį dokumentą pateikimo, apskaičiuojama kaip praėjusių trejų metų aritmetinis vidurkis iki paraiškos pateikimo **dienos**;  „19.2. kai per pastaruosius trejus metus iki paraiškos pateikimo dienos, prie centralizuoto šilumos tiekimo sistemos, kurioje planuojama įgyvendinti projektą, buvo prijungtas naujas biokurą naudojantis šilumos gamybos įrenginys ir (arba) Ministerija išdavė biokurą naudojančio šilumos gamybos įrenginio įrengimui būtiną rašytinį pritarimą statinio projektui iki prašymo išduoti statybą leidžiantį dokumentą pateikimo, apskaičiuojama **kaip** prie centralizuoto šilumos tiekimo sistemos prijungtų~~, ar planuojamų prijungti~~ biokurą naudojančių šilumos gamybos įrenginių, **per praėjusius metus iki paraiškos pateikimo dienos, pagamintos šilumos kiekio (MWh) ir planuojamų prijungti biokurą naudojančių šilumos gamybos įrenginių, kuriems Ministerija yra išdavusi biokurą naudojančio šilumos gamybos įrenginio įrengimui būtiną rašytinį pritarimą statinio projektui iki prašymo išduoti statybą leidžiantį dokumentą pateikimo bei planuojamo įgyvendinti projekto instaliuotos galios (MW), padaugintos iš 8000 val., suma, padalinta iš praėjusių trejų kalendorinių metų iki paraiškos pateikimo dienos pagamintos šilumos kiekio (MWh) aritmetinio vidurkio**. ~~instaliuota galia (MW) padauginama iš 350 tne ir gautas skaičius padalinamas iš praėjusių trejų metų iki paraiškos pateikimo dienos kuro sąnaudų (tne) aritmetinio vidurkio.“~~“ |
| 3. | Nepriklausomi šilumos gamintojai gali neturėti informacijos apie prie tos pačios centralizuoto šilumos tiekimo sistemos kitų šilumos gamintojų ar šilumos tiekėjo per trejus pastaruosius metus iki paraiškos pateikimo prijungtus įrenginius ir (arba) Energetikos ministerijos išduotus rašytinius pritarimus statinių projektams.  LVPA be atskiro paklausimo Energetikos ministerijai arba šilumos tiekėjui taip pat negali sužinoti šios informacijos. | **Paaiškinimas.**  Pagal Valstybinės kainų ir energetikos kontrolės komisijos 2015 m. sausio 19 d. nutarimo Nr. O3-6 „Dėl naudojimosi šilumos perdavimo tinklais sąlygų sąvado patvirtinimo“ III skyriaus nuostatas, šilumos tiekėjas viešai (savo svetainėje) skelbia informaciją apie prie šilumos perdavimo tinklo prijungtus ir planuojamus prisijungti (pagal išduotas prisijungimo prie šilumos perdavimo tinklo sąlygas ir šilumos tiekėjo planus) gamybos šaltinius, jų vietą, galią, naudojamą ar planuojamą naudoti kuro rūšį.  Informacija apie Energetikos ministerijos išduotus rašytinius pritarimus statinio projektui iki prašymo išduoti statybą leidžiantį dokumentą pateikimo bus skelbiama Energetikos ministerijos tinklalapyje <http://enmin.lrv.lt/lt/veiklos-sritys-3/silumos-ukis>. |
| 4. | Nėra aišku, kaip vertinti, kai toje pačioje centralizuoto šilumos tiekimo sistemoje yra pateiktos kelios paraiškos, kurioms Ministerija yra išdavusi biokurą naudojančio šilumos gamybos įrenginio įrengimui būtiną rašytinį pritarimą ir įgyvendinus vieną iš tokių paraiškų projektų, biokuro dalis šilumos gamybos kuro balanse neviršytų 70 proc., o įgyvendinus kelis tokių paraiškų projektus – viršytų. | **Paaiškinimas.**  Jūsų paklausime minima situacija yra negalima, nes Energetikos ministerija neišduotų dviejų rašytinių pritarimų toje pačioje centralizuoto šilumos tiekimo sistemoje, jei biokuro dalis šilumos gamybos kuro balanse viršytų 70 proc. (projektams, kurie bus finansuojami ES lėšomis).  Jeigu vertinant paraiškas paaiškėtų, kad įgyvendinus kelis projektus jau būtų viršyta biokuro dalis šilumos gamybos kuro balanse (70 proc.), reikėtų vadovautis Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ 145 punkto antrąja dalimi: „*Jeigu kelių tam pačiam konkursui pateiktų projektų paraiškų veiklos sutampa, įgyvendinančioji institucija, pagrindusi, kad tokių sutampančių veiklų finansavimas yra netikslingas, ir suderinusi su ministerija, gali priimti sprendimą laikyti tinkama finansuoti tik atlikus naudos ir kokybės vertinimą geriausiai įvertinto projekto tokią veiklą ir atitinkamai patikslinti paraiškų vertinimo rezultatus.*“ Tokiu atveju, finansavimą gautų tik vienas, daugiausiai naudos ir kokybės vertinime balų surinkęs projektas. |
| 5. | 04.1.1-LVPA-K-109 priemonės „Biokuro panaudojimo skatinimas šilumos energijai gaminti“ projektų finansavimo sąlygų aprašo Nr. 1 (toliau – PFSA) 28.1 papunktyje nurodytas specialusis produkto rodiklis R.S.315 „Atsinaujinančių išteklių energijos dalis galutiniame energijos balanse“, tačiau PFSA turėtų būti nurodyti tik tie stebėsenos rodikliai, kurių tipas „automatiškai apskaičiuojamas“. | **Atsižvelgta.**  Pakeistas 28 punktas ir išdėstytas taip:  „28. Projektu turi būti siekiama visų toliau išvardytų priemonės įgyvendinimo stebėsenos rodiklių:   * 1. ~~Specialiojo produkto rodiklio „Atsinaujinančių išteklių energijos dalis galutiniame energijos balanse“, kodas R.S.315;~~   ~~28.2.~~ **28.1.** Bendrojo produkto rodiklio „Papildomi atsinaujinančių išteklių energijos gamybos pajėgumai“, kodas P.B.230;   * 1. **28.2.** Bendrojo produkto rodiklio „Bendras metinis šiltnamio efektą sukeliančių dujų sumažėjimas“, kodas P.B.234.“   Pakeistas 29 punktas ir išdėstytas taip:  „29. Nustatant stebėsenos rodiklius, skaičiuojant jų pasiektas reikšmes ir atsiskaitant už juos, turi būti vadovaujamasi stebėsenos rodiklių skaičiavimo aprašu, kuris skelbiamas Europos Sąjungos struktūrinių fondų svetainėje [www.esinvesticijos.lt](http://www.esinvesticijos.lt). Aprašo 28.1~~,~~ **ir** 28.2~~, 28.3~~ papunkčiuose nurodytų priemonės įgyvendinimo stebėsenos rodiklių skaičiavimui taikomas Veiksmų programos stebėsenos rodiklių skaičiavimo aprašas.“ |
| **Valstybinės kainų ir energetikos kontrolės komisijos 2017 m. liepos 25 d. raštas Nr. R2-(Š)-2078** | | |
| 6. | Projekte reikia nurodyti kokiais mato vienetais yra matuojama prie centralizuotos šilumos tiekimo sistemos prijungtų, ar planuojamų prijungti įrenginių instaliuota galia, o taip pat reikia nurodyti, kad ne visų šilumą generuojančių įrenginių galia dauginama iš 350 tne, bet tik biokurą naudojančių šilumą generuojančių įrenginių galia dauginama iš 350 tne. | **Atsižvelgta iš dalies.**  Atsižvelgiant į Valstybinės kainų ir energetikos kontrolės komisijos pastabą (pastaba Nr. 7),Projekto 19.2 punktas išdėstytas nenurodant 350 tne, papildyta šilumos gamybos įrenginių instaliuota galia. 19.2 punktas išdėstytas taip:  „19.2. kai per pastaruosius trejus metus iki paraiškos pateikimo dienos, prie centralizuoto šilumos tiekimo sistemos, kurioje planuojama įgyvendinti projektą, buvo prijungtas naujas biokurą naudojantis šilumos gamybos įrenginys ir (arba) Ministerija išdavė biokurą naudojančio šilumos gamybos įrenginio įrengimui būtiną rašytinį pritarimą statinio projektui iki prašymo išduoti statybą leidžiantį dokumentą pateikimo, apskaičiuojama **kaip** prie centralizuoto šilumos tiekimo sistemos prijungtų~~, ar planuojamų prijungti~~ biokurą naudojančių šilumos gamybos įrenginių, **per praėjusius metus iki paraiškos pateikimo dienos, pagamintos šilumos kiekio (MWh) ir planuojamų prijungti biokurą naudojančių šilumos gamybos įrenginių, kuriems Ministerija yra išdavusi biokurą naudojančio šilumos gamybos įrenginio įrengimui būtiną rašytinį pritarimą statinio projektui iki prašymo išduoti statybą leidžiantį dokumentą pateikimo bei planuojamo įgyvendinti projekto instaliuotos galios (MW), padaugintos iš 8000 val., suma, padalinta iš praėjusių trejų kalendorinių metų iki paraiškos pateikimo dienos pagamintos šilumos kiekio (MWh) aritmetinio vidurkio**. ~~instaliuota galia (MW) padauginama iš 350 tne ir gautas skaičius padalinamas iš praėjusių trejų metų iki paraiškos pateikimo dienos kuro sąnaudų (tne) aritmetinio vidurkio.“~~“ |
| 7. | Komisija pažymi, kad kiekvienoje šilumos tiekimo įmonėje sudeginamo biokuro kiekis, tenkantis 1 MW biokuro katilo galios, skiriasi.  Projekte įrašytu Įmonių kuro balanso nustatymo būdu suskaičiuotas kuro balansas, gali atskiroms Įmonėms labai nesutapti su faktiniu kuro balansu. | **Atsižvelgta.**  Papildytas Projekto 19.2 punktas ir išdėstytas taip:  „19.2. kai per pastaruosius trejus metus iki paraiškos pateikimo dienos, prie centralizuoto šilumos tiekimo sistemos, kurioje planuojama įgyvendinti projektą, buvo prijungtas naujas biokurą naudojantis šilumos gamybos įrenginys ir (arba) Ministerija išdavė biokurą naudojančio šilumos gamybos įrenginio įrengimui būtiną rašytinį pritarimą statinio projektui iki prašymo išduoti statybą leidžiantį dokumentą pateikimo, apskaičiuojama **kaip** prie centralizuoto šilumos tiekimo sistemos prijungtų~~, ar planuojamų prijungti~~ biokurą naudojančių šilumos gamybos įrenginių, **per praėjusius metus iki paraiškos pateikimo dienos, pagamintos šilumos kiekio (MWh) ir planuojamų prijungti biokurą naudojančių šilumos gamybos įrenginių, kuriems Ministerija yra išdavusi biokurą naudojančio šilumos gamybos įrenginio įrengimui būtiną rašytinį pritarimą statinio projektui iki prašymo išduoti statybą leidžiantį dokumentą pateikimo bei planuojamo įgyvendinti projekto instaliuotos galios (MW), padaugintos iš 8000 val., suma, padalinta iš praėjusių trejų kalendorinių metų iki paraiškos pateikimo dienos pagamintos šilumos kiekio (MWh) aritmetinio vidurkio**. ~~instaliuota galia (MW) padauginama iš 350 tne ir gautas skaičius padalinamas iš praėjusių trejų metų iki paraiškos pateikimo dienos kuro sąnaudų (tne) aritmetinio vidurkio.“~~ |
| 8. | Komisija atkreipia dėmesį į tai, kad galimas ir toks atvejis: šilumos tiekimo įmonėje biokuro balansas šiek tiek didesnis negu 70 proc. palaikomas jau visai nusidėvėjusiais katilais, kurių eksploataciją jau reikia stabdyti. Šiuo atveju Projektas nesuteikia galimybės tokiai šilumos tiekimo įmonei gauti paramą pakeisti susidėvėjusius esamus biokuro katilus naujais ir išlaikyti esamą biokuro balansą. | **Paaiškinimas.**  04.1.1-LVPA-K-109 priemonė „Biokuro panaudojimo skatinimas šilumos energijai gaminti“ nėra skirta senų, nusidėvėjusių katilų keitimui.  Pažymėtina, kad kitos priemonės - 04.1.1-LVPA-K-112 „Biokurą naudojančių šilumos gamybos įrenginių keitimas“, remiama veikla: nusidėvėjusių biokurą naudojančių šilumos gamybos įrenginių keitimas naujais (iki 10MW šiluminės galios) centralizuoto šilumos tiekimo sistemose. |
|  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | |